Joseph Cloud

Joseph Cloud, nado no condado de Chester, Pensilvania, o 27 de agosto de 1770 e finado en Radnor, condado de Delaware, no mesmo estado, o 3 de xullo de 1845, foi un químico estadounidense e funcionario da Casa da Moeda de Filadelfia, onde ocupou o cargo de fundidor e refinador entre 1797 e 1836.
 Traxectoria 

Joseph Cloud naceu o 27 de agosto de 1770, fillo maior de Amy Pyle e de Abner Cloud, casados cara a 1760. O seu pai descendía de William Cloud, orixinario de Calne, no condado inglés de Wiltshire, que comprou terras no futuro municipio de Concord en 1682.Futhey, J. S.; Cope, G. (1881). Páxina 500.

Cloud formouse como químico e entre os seus logoros está a súa contribución á individualización do paladio. Malia non aparecer citado adoito na literatura científica, o máis salientable é o seu apéndice á segunda edición americana (1809) da obra de Jane Marcet Conversations on Chemistry, no que dá conta da súa invención dun soprador hidropneumático.Marcet, J. (1809). Conversations on chymistry, in which the elements of that science are familiarly explained and illustrated by experiments and plates, from the last London edition: the second American edition: enlarged by an appendix consisting of a description, with a plate, and the manner of using of the new hydro-pneumatic blow-pipe, invented by Mr. Joseph Cloud of the mint of the United States: also of three disquisitions, one on dyeing, one on tanning, and one on currying. J. Humphreys, Boston. [Ver ficha da publicación]

O presidente George Washington nomeou a Cloud fundidor e refinador da Ceca de Filadelfia en decembro de 1796, e o nomeamento foi confirmado polo Senado o 2 de xaneiro de 1797."From George Washington to the U.S. Senate, 30 december 1796". Founders Online, National Archives (Founders,archives.gov). Ocupou este cargo ata que dimitiu o 14 de xaneiro de 1836, por mor dos seus problemas de vista. Foi sucedido nese cargo por Franklin Peale.

Cloud foi elixido membro da Sociedade Filosófica Americana, de Filadelfia, en 1806,"Joseph Cloud". American Philosophical Society Member History. (Amphilsoc.org). e ocupou os cargos de secretario (1812) e de conservador (1814-1822), no período de Thomas Jefferson como presidente da sociedade. Tamén formou parte da Sociedade Química de Filadelfia.Miles, W. (1950). "Early American Chemical Societies: 1. The 1789 Chemical Society of Philadelphia. 2. The Chemical Society of Philadelphia". En Chymia. Vol. 3. Páxina 110.

 Vida persoal 
Cloud casou o 21 de agosto de 1797 con Eliza Taylor, con quen tivo dous fillos e dúas fillas.

Durante a derradeira etapa da súa vida residiu en Radnor, no condado de Delaware, Pensilvania, onde faleceu o 3 de xullo de 1845. O seu corpo foi soterrado no cemiterio Laurel Hill, de West Bradford, Pensilvania."Joseph Cloud". MyKindred.com"Joseph Cloud". Findagrave.com

 Notas 

 Véxase tamén 
 Bibliografía 

 Futhey, J. S.; Cope, G. (1881). History of Chester County, Pennsylvania. L. H. Everts, Filadelfia.

 Outros artigos 

 Casa da Moeda de Filadelfia
 Casa da Moeda dos Estados Unidos

Categoría:Nados en 1770
Categoría:Nados no condado de Chester, Pensilvania
Categoría:Finados en 1845
Categoría:Casa da Moeda dos Estados Unidos
Categoría:Químicos dos Estados Unidos de América
Categoría:Personalidades sen imaxes